ওরাইজা ঘাস পরিবারের উদ্ভিদের একটি গণ।Linnaeus, Carl von. 1753. Species Plantarum 1: 333. in Latin প্রধান খাদ্য শস্য চাল (প্রজাতি ওরাইজা স্যাটিভা এবং ওরাইজা গ্লাবেরিমা) এটির অন্তর্ভুক্ত। এই গণের সদস্যরা লম্বা, জলাভূমির ঘাস হিসাবে বৃদ্ধি পায় এবং ১-২ মিটার লম্বা হয়; গণের মধ্যে একবর্ষজীবী এবং বহুবর্ষজীবী উভয় ধরনের প্রজাতি রয়েছে।  ওরাইজা ওরাইজিয়া গোত্রে অবস্থিত, এটি একক-ফুলের অণুমঁঞ্জরীর বৈশিষ্ট্যযুক্ত যা মঁঞ্জরীপত্র দ্বারা প্রায় সম্পূর্ণ ঢাকা থাকে। ওরাইজাতে দুটি বীজবারক মঁঞ্জরীপত্র অণুমঁঞ্জরীকে ঢেকে রাখে। ওরাইজিয়া গোত্রটি এরহার্টোইডিয়া উপপরিবারে রয়েছে, পোয়াসিয়া গোত্রটির একটি গ্রুপ যা অভ্যন্তরীণ পাতার শারীরস্থানের নিয়মিত বৈশিষ্ট্য বিদ্যমান। এই উপপারিবারের সর্বাধিক স্বাতন্ত্র্যসূচক পাতার বৈশিষ্ট্য হল তাদের পাতায় বাহু কোষ এবং ফিউসয়েড কোষ পাওয়া যায়।Heywood, V.H. Flowering Plants of the World 1993 Oxford University Press  ওরাইজা বর্গের অন্তর্গত প্রজাতিকে তাদের জিনের ধরন দ্বারা ভাগ করা যায়। এর মধ্যে চাষকৃত ধানের ডাইপ্লয়েড (২n = ২৪) এএ, বিবি, সিসি, ইই, এফএফ এবং জিজি পাশাপাশি টেট্রাপ্লয়েড (৪n = ৪৮) বিবিসিসি, সিসিডিডি, এইচএইচজেজে, এইচএইচকেকে এবং কেকেএলএল অন্তর্ভুক্ত রয়েছে। একই জিনের ধরনের প্রজাতিগুলিকে সহজেই সঙ্করণ করা যায়, ভিন্ন ধরনের প্রজাতির মধ্যে সঙ্করণের জন্য ভ্রূণ উদ্ধারের মতো কৌশলের প্রয়োজন হয়।  ওরাইজার একটি প্রজাতি এশীয় ধান (ওরাইজা স্যাটিভা) বিশ্বের ২০% শস্যের চাহিদা পূরণ করে এবং এটি বিশ্বব্যাপী একটি গুরুত্বপূর্ণ খাদ্য শস্য। বর্গগের মধ্যে প্রজাতিটি দুটি উপগোত্রে বিভক্ত।   প্রজাতি  বর্গের অন্তুর্গত প্রজাতি, উপ-প্রজাতি এবং অন্যান্য প্রজাতির বৈশিয্ট্যসূচক গ্রুপের জন্য ৩০০ টিরও বেশি নাম প্রস্তাব করা হয়েছে। এর মধ্যে কতটি স্বতন্ত্র প্রজাতি হিসাবে স্বীকৃতি দেওয়া উচিত তা নিয়ে প্রকাশিত উৎসগুলি একমত নয়। নীচে লন্ডনের কিউ গার্ডেন দ্বারা পরিচালিত বিশ্ব তালিকা অনুসরণ করা হয়েছে।  ওরাইজা অস্ট্রালিয়েনসিস (ইই) – অস্ট্রেলিয়া  ওরাইজা বার্থি (এএ) – ক্রান্তীয় আফ্রিকা  ওরাইজা ব্র্যাচিয়ান্থা (এফএফ) – ক্রান্তীয় আফ্রিকা  ওরাইজা কোয়ারকাটা (কেকেএলএল) – ভারত, পাকিস্তান, বাংলাদেশ, মিয়ানমান  ওরাইজা এইচিঞ্জেরি (সিসি) – ক্রান্তীয় আফ্রিকা, শ্রীলঙ্কা  ওরাইজা গ্ল্যাবারিমা (এএ) – আফ্রিকান ধান – ক্রান্তীয় আফ্রিকা  ওরাইজা গ্র্যান্ডিগ্লুমিস (সিসিডিডি) – ব্রাজিল, ভেনিজুয়েলা, ফ্র্যাঞ্চ গায়ানা, কলম্বিয়া, পেরু, বলিভিয়া  ওরাইজা লাটিফোলিয়া (সিসিডিডি) – লাতিন আমেরিকা + ওয়েস্ট ইন্ডিজ সিনালোয়া + কিউবা থেকে আর্জেন্টিনা  ওরাইজা লঙ্গিগ্লুমিস (এইচএইচজেজে) – নিউ গিনি  ওরাইজা লঙ্গিস্ট্যামিনাটা (এএ) – মাদাগাস্কার, ক্রান্তীয় + দক্ষিণ আফ্রিকা  ওরাইজা মেয়েরাইনা (জিজি) – চীন, ভারতীয় উপমহাদেশ, দক্ষিণ পূর্ব এশিয়া  ওরাইজা মিনুটা (বিবিসিসি) – হিমালয়, দক্ষিণ-পূর্ব এশিয়া, নিউ গিনি, অস্ট্রেলিয়ার উত্তর অঞ্চল  ওরাইজা নিওক্যালেডোনিয়া (জিজি) – নতুন ক্যালেডোনিয়া  ওরাইজা অফিসিনালিস (সিসি) – চীন, ভারতীয় উপমহাদেশ, দক্ষিণ পূর্ব এশিয়া, নিউ গিনি, অস্ট্রেলিয়া  ওরাইজা পাঙ্কটাটা (বিবি) – মাদাগাস্কার, ক্রান্তীয় + দক্ষিণ আফ্রিকা  ওরাইজা রিডলি (এইচএইচজিজি) – দক্ষিণ পূর্ব এশিয়া, নিউ গিনি  ওরাইজা রুফিপোগোন (এএ) – ব্রাউনবিয়ার্ড বা লাল চাল – চীন, ভারতীয় উপমহাদেশ, দক্ষিণ পূর্ব এশিয়া, নিউ গিনি, অস্ট্রেলিয়া  ওরাইজা স্যাটিভা (এএ) – এশীয় ধান – চীন, ভারত, জাপান, দক্ষিণ পূর্ব এশিয়া; অনেক জায়গায় স্বাভাবিক  ওরাইজা স্ক্লেচটারি (এইচএইচকেকে) – নিউ গিনি   পূর্বে অন্তর্ভুক্ত ছিল  অনেক প্রজাতি এখন অন্য গণের পক্ষে আরও উপযুক্ত হিসাবে বিবেচিত:  এচিনোচলোয়া  লেয়ার্সিয়া  মাল্টেব্রুনিয়া  পটামোফিলা  প্রস্ফিটোচ্লোয়া  রিচঞ্চরিজা   আরও দেখুন   ওরাইজা তে বিশেষায়িত বিপাক   তথ্যসূত্র     বিষয়শ্রেণী:ধান বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা